Public procurement notice: Contract Notice
Published: 2018-04-18
Buyer: Länsi-Pohjan sairaanhoitopiirin kuntayhtymä
Country: FI
Contract type: Services
Procedure: Open procedure
CPV classification: 79713000: Guard services
Submission deadline: 2018-05-21
Award criteria: The most economic tender

Technical requirements: Pyydämme ystävällisesti tarjoustanne Länsi-Pohjan sairaanhoitopiirin kuntayhtymän vartiointipalveluiden järjestämisestä. Lisäksi hankintaan sisältyy sairaala-apteekin murtojärjestelmä, sairaalan kameravalvontajärjestelmä laitteineen sekä vartijakutsupainikkeet. Kameravalvontajärjestelmä sisältää 43 valvontakameraa, joista 4 kpl on sairaalan omia. Länsi-Pohjan sairaanhoitopiirissä on vartijakutsupainikkeita yhteensä 14 kpl, sairaalan osastoilla 13 kpl ja Torniossa lasten ja nuorisopsykiatrian poliklinikalla 1 kpl.
Vartiointipalvelun järjestäminen Länsi-Pohjan sairaanhoitopiirin kuntayhtymälle tässä tarjouspyynnössä ja sen liitteissä määritetyillä ehdoilla. Vartioimisalueen piiriin kuuluu koko Länsi-Pohjan keskussairaalan alue, mukaan lukien LPSHP:n sairaalarakennus, hallintorakennus sekä piha ja pysäköintialueet. Hankintaan kuuluu myös piirinvartijan kierros yhden (1) kerran yössä Keroputaan sairaalalla osoitteessa: Toivolantie 1, 95410 Tornio. Toiminta-aika on 9 tuntia vuoden jokaisena päivänä klo 21:00–06:00 yhden (1) henkilön resurssilla.
Palvelun tavoitteena on lisätä toimipisteessä työskentelevien sekä asioivien henkilöiden turvallisuutta. Vartijan läsnäololla pyritään vähentämään ja ennaltaehkäisemään rikoksia ja häiriökäyttäytymistä.
Vartija käyttää kohteen kameravalvontaa ja kulunvalvontaa sekä vastaanottaa henkilöturva- ja rikosilmoitinlaitteiston hälytyksiä. Vartija toimii tiiviissä yhteistyössä Länsi-Pohjan sairaanhoitopiirin kuntayhtymän teknisen osaston ja turvallisuuspäällikön kanssa. Vartijan työnkuvaan kuuluu varsinaisen vartijapalvelu työn lisäksi mm. potilaiden ja vainajien kuljetuksessa avustaminen sekä tavaroiden kuljetus, ovien avaamiset, sulkemiset sekä asiakkaiden avustus.
Palvelun jatkuvuuden turvaamiseksi edellytämme sopimuskumppaniksi valittavalta yritykseltä mahdollisimman pysyvää henkilökuntaa. Yritys nimeää vähintään neljä (4) vartijaa ja palvelusta vastaavan esimiehen, jotka perehdytetään kohteeseen. Nämä nimetyt henkilöt osallistuvat kohteen vaatimiin koulutuksiin. Vuosittain tilaaja ja sopimuskumppani pitävät sopimuskatselmuksen.
Valvontakamerat ja tallentimet sekä työasemat ja vartijakutsupainikkeet (14 kpl) ovat palveluntuottajan omaisuutta ja ovat tilaajan käytössä koko sopimuskauden ajan. Palveluntuottaja asentaa valvontakamerat (39 kpl) sekä muut tarvittavat laitteet tilaajan osoittamiin paikkoihin, tilaaja suorittaa kaapeloinnin. Lisäksi palveluntuottajan tulee ylläpitää tilaajan omistamia kameroita (4 kpl).
Varaamme mahdollisuuden neuvotella lisäpalveluista tarvittaessa, esim. hälytyspalvelut ja piirinvartiointi varsinaisen vartiointityöajan ulkopuolella ja lisäksi.
Sopimusta on mahdollista jatkaa optiovuodella 1.1.–31.12.2021. Päätös optiovuoden käytöstä tehdään ennen varsinaisen sopimuskauden päättymistä.
Optiomahdollisuus: palvelua voidaan laajentaa koskemaan myös Kemin kaupungin mielenterveys- ja päihdepalvelujen yksikköä samoilla hinnoilla.
Kemin kaupungin A-klinikalla on kiinteästi vartija maanantaisin, keskiviikkoisin, torstaisin ja perjantaisin klo 9:00–11:00. Lisäksi A-klinikalla sekä päihdekuntoutusyksikkö Pihlassa käytetään vartijaa mm. turvaamaan lääkärin vastaanotto, mikäli tunnistetaan etukäteen asiakkaan mahdollinen uhkaava käytös. Lisäksi Pihlassa vartija voidaan kutsua poistamaan asiakas uhkaavassa tilanteessa työntekijän tukena.